Lothar Deplazes (* 14 d'avust 1939 a Sagogn; † 2 da favrer 2015 a Küsnacht (ZH))  è stà in medievist, liricher, autur da prosa e liberttist rumantsch.
Gimnasi e matura A a Mustér. Studi d'istorgia e germanistica a l'Universitad da Turitg (dissertaziun sur dal temp tardmedieval grischun). È collavuratur dal Center da retschertga per istorgia ed onomastica dal Chantun Tessin e docent incaricà per medievistica a l'Universitad da Turitg. El ha edí las ovras dal poet Gion Cadieli. 
Ediziuns da documents medievals tessinais e talians e studis sur da l'istorgia medievala e dapi 1991 editur, ensemen cun Otto P. Clavadetscher, dal cudesch da documents medievals dal Chantun Grischun (Bündner Urkundenbuch). 

Ovras litteraras
Gion Cadieli, Ovras, edidas da Lothar Deplazes, 1983.
Il cerchel magic, opera en quatter acts, 1986.
Il semiader, opera en quatter acts, 1996.
Tredischin, opera da chombra en 6 maletgs, 1996.
Enzennas dil cunfar, poesias, 2002.
Termagls dil temps, raquens cuorts, 2009.
Umbrivas muentadas, poesias 2001-2011, 2013.
Alla riva dil lag, poesias e raquents cuorts, 2019.

Annotaziuns